Ericu950/Stoicheia-meter-silver huggingface dataset:
γέγονε γὰρ λεῖμμα κατ ἐκλογὴν χάριτος τῷ Ἰσραὴλ , κατὰ τὸ γεγραμμένον , καὶ πεπιστεύκασι τῶν Ἰουδαίων οὐκ ὀλίγοι τὸν ἀριθμόν .
καὶ πρό γε τῶν ἄλλων οἱ θεσπέσιοι μαθηταὶ , οἳ ποτὲ μὲν ἦσαν Ἰακὼβ , τὸ ἀδρανὲς ἔχοντες ἐν νόμῳ , καὶ οἱονεὶ πτερνίζοντες , περιπνεύοντές τε γοργῶς , καὶ ὅτι μάλιστα παραιτούμενοι τὸ προσκρούειν Θεῷ 0 .
ἄμεμπτοι γὰρ ἦσαν κατὰ δικαιοσύνην τὴν ἐν τῷ νόμῳ .
γεγόνασι δὲ μετὰ τοῦτο καὶ Ἰσραὴλ , τουτέστι , μετακεχωρήκασιν εἰς νοῦν ὁρῶντα Θεὸν λοιπόν .
τὸ γὰρ εἰδέναι Χριστὸν , τίς δὴ ἄρα , καὶ πόθεν γέγονε καθ ἡμᾶς , ἢ ποῖος αὐτῷ τῆς μετὰ σαρκὸς οἰκονομίας ὁ τρόπος 0 1 ·
τοῦτο εἶναί φημι , τῆς ἀληθοῦς θεοπτ  ε  ίας τὸ φῶς εἰσδέξασθαι κατὰ νοῦν .
ὅτι δὲ μείζων , καὶ προφερεστέρα , καὶ ἀσυγκρίτως ἀμείνων τῆς ἐν νόμῳ πολιτείας ἡ περὶ Θεοῦ γνῶσις , πληροφορήσει λέγων αὐτὸς δι ἑνὸς τῶν προφητῶν 0 1 ·
ὅτι ἔλεον θέλω , καὶ οὐ θυσίαν 0 ·
καὶ ἐπίγνωσιν Θεοῦ , ἢ ὁλοκαυτώματα 0 .
καὶ Παῦλος , ὡς γεγένητο μὲν κατὰ δικαιοσύνην τὴν ἐν νόμῳ , λαμπρός τε καὶ ἄμεμπτος 0 ·
ἡγεῖται δὲ τὰ τοιαῦτα ζημίαν , διὰ τὸ ὑπερέχον τῆς γνώσεως τοῦ Χριστοῦ .
ὅτι δέ ἐστι καὶ τῆς ἐν ἔργοις φαιδρότητος , ἐν ἀμείνοσιν ἡ ἀκιβδήλευτος γνῶσις περὶ Χριστοῦ , σαφηνιεῖ δὴ πάλιν Τιμοθέῳ γράφων ὁ Παῦλος , γυμνάζεσθαι αὐτὸν πρὸς εὐσέβειαν ·
ἡ γὰρ σωματικὴ γυμνασία πρὸς ὀλίγον ἐστὶν ὠφέλιμος , ἡ δὲ εὐσέβεια πρὸς πάντα ὠφέλιμός ἐστιν , ἐπαγγελίαν ἔχουσα ζωῆς τῆς νῦν καὶ τῆς μελλούσης .
ὡς γὰρ αὐτὸς εἴρηκεν ὁ Σωτὴρ πρὸς τὸν ἐν οὐρανοῖς Πατέρα , Αὔτη ἐστὶν ἡ αἰώνιος ζωὴ , ἵνα γινώσκωσί σε τὸν μόνον ἀληθινὸν Θεὸν , καὶ ὃν ἀπέστειλας Ἰησοῦν Χριστόν .
Οὐκοῦν κ ἂν εἴ τις εἴη τυχὸν Ἰακὼβ , τουτ έστιν , εἰ πτερνίζειν δύναιτο , καὶ διαδιδράσκειν ἀστείως καὶ νεανικῶς πᾶν ὅπερ ἐστὶ παραλύειν εἰδὸς καὶ καλοῦν εἰς ἁμαρτίαν , προκόψει διὰ Χριστοῦ καὶ εἰς σύνεσιν ἁγιοπρεπῆ .
κεκλήσεται δὲ καὶ Ἰσραὴλ , τουτέστι , Θεὸν ὁρῶν .
τότε δὴ , τότε καὶ μετὰ ἀνθρώπων ἔσται δυνατὸς , ἐνισχύσας μετὰ Θεοῦ .
Οὐ γὰρ οὖν τὸ ἄναλκι κατηῤῥωστηκότος ἔργον ἂν γένοιτο τὸ εἰδέναι Θεὸν , καὶ τὴν ἐπ αὐτῷ γνῶσιν ἑλεῖν , εἰ καὶ ἐν ἐσόπτρῳ βλέποι καὶ αἰνίγματι ·
ἀλλὰ τοῦ πρὸς τοῦτο λοιπὸν ἀσθενείας ἐνηνεγμένου , ὡς δι οὐδενὸς μὲν ποιεῖσθαι λόγου τὰ σαρκικὰ καὶ ἐγκόσμια 0 ·
γοργῷ δὲ ὥσπερ καὶ ἀκαθέκτῳ φρονήματι διᾴττειν δύνασθαι πρὸς τὸ τῷ Θεῷ δοκοῦν 0 1 ·
ὅτι οὗτος ἔσται δυνατὸς ἐν ἀνθρώποις , καὶ ἐνισχύσει μετὰ Θεοῦ .
Οὐκοῦν ηὐλόγηται μὲν ὁ θεσπέσιος Ἰακὼβ , προσελιπάρει δὲ λέγων ·
ἀνάγγειλόν μοι ὄνομά σου .
καὶ εἶπε , φησίν ·
Οὐκ ἀπαγγέλλει δὲ τ οὔνομα Θεὸς , ὅτι κατὰ φύσιν ἐστὶ , καὶ διὰ τούτου δεικνύς .
ὄνομα μὲν γὰρ ὡς ἀνθρώπῳ τυχὸν ἰδικῶς οὐδὲν ἂν εἴη Θεῷ ·
πλὴν ἐξ ὧν εἶναι πέφυκε πολλαχῶς ὀνομάζεται .
φῶς γὰρ , καὶ ζωὴ , καὶ δύναμις , καὶ ἀλήθεια , μονογενὴς , καὶ ἀπαύγασμα , καὶ χαρακτὴρ τοῦ γεννήσαντος , ἔλεος , καὶ σοφία , καὶ δικαιοσύνη , καὶ ἀπολύτρωσις 0 .
συνιεὶς δὲ δὴ πάλιν ὁ μακάριος Ἰακὼβ , ὅτι Θεὸς ἂν εἴη λοιπὸν , ᾧ μηδὲν ὄνομα προσκέοιτο ἂν ἰδικῶς , ἐκάλεσε τὸ ὄνομα τοῦ τόπου ἐκείνου , Εἶδος Θεοῦ .
Εἶδον γὰρ Θεὸν πρόσωπον πρὸς πρόσωπον , φησὶ , καὶ ἐσώθη ἡ ψυχή μου .
ἄθρει δὴ οὖν ὅπως γέγονεν Ἰσραὴλ , τουτέστι , Θεὸν ὁρῶν .
ἀνθρώπου παλαίοντος , ἑώρα , φησὶ , τὸν Θεὸν πρόσωπον πρὸς πρόσωπον , καὶ σεσῶσθαι τὴν ἑαυτοῦ ψυχήν .
ἡ γάρ τοι γνῶσις ἡ ἐπὶ Χριστῷ , χρῆμά ἐστι σωτήριον .
θεὸς οὖν ἄρα καὶ μετὰ σαρκὸς ὁ Λόγος 0 .
θεὸν γὰρ ἑωρακέναι φησὶ πρόσωπον πρὸς πρόσωπον ὁ πατριάρχης Ἰακώβ .
ἀνατείλαντος δὲ τοῦ ἡλίου , Παρῆλθε , φησὶ , τὸ εἶδος τοῦ Θεοῦ ·
αὐτὸς δὲ ἐπέσκαζε τῷ μηρῷ .
ὡς γὰρ ἔφην ἤδη , πεφωτισμένων τῶν Ἰουδαίων , πέπαυται μὲν ἡ πάλη .
παρήλασε δὲ καὶ τὸ εἶδος τοῦ Θεοῦ , τουτ έστιν , ἀναβέβηκεν εἰς οὐρανοὺς ὁ Χριστός .
Οὐκ ἀπήλλακται δὲ χωλότητος ὁ Ἰσραήλ .
σέσωσται γὰρ οὐχ ἅπας .
πάσχει δὲ ὥσπερ διὰ τῶν ἀπειθούντων ἐπὶ τὸ μὴ εἰς ἅπαν ὀρθοποδεῖν 0 .
μετωνόμασται τοίνυν Ἰσραὴλ , καὶ εἰς νοῦν ὁρῶντα Θεὸν ὁ πτερνιστὴς μετεγράφετο .
καὶ τί μετὰ τοῦτο πάλιν 0 ;
καὶ Ἰακὼβ ἀπαίρει , φησὶν , εἰς σκηνὰς , καὶ ἐποίησεν ἑαυτῷ οἰκίας , καὶ τοῖς κτήνεσιν ἑαυτοῦ ἐποίησε σκηνάς .
διὰ τοῦτο ἐκάλεσε τὸ ὄνομα τοῦ τόπου ἐκείνου , Σκηναί .
ἀκούεις ὅπως κατῴκησεν ἐν σκηναῖς .
σημεῖον δ ἂν γένοιτο καὶ τοῦτο σαφὲς τῆς εἰς τὸ ἄμεινον μεταδρομῆς τῆς εἰς Ἰσραὴλ διανοίας .
σκηνοποιήσας γὰρ ἤδη , καὶ κατῴκησεν ἐν αὐταῖς 0 .
νοῦ γὰρ ἤδη βλέποντος καὶ θεοπτ  ε  ίας ἠξιωμένου , καὶ ταῖς εἰς τὸ ἄμεινον ἐπιδόσεσιν εἰς τελειότητα τεθραμμένου τε καὶ ἀναθέοντος , καρπὸς ἂν γένοιτο παρὰ Θεῷ τίμιος , τὸ δι οὐδενὸς μὲν ἔτι ποιεῖσθαι λόγου τὰ ἐν τῷδε τῷ κόσμῳ πράγματα , παροικίαν δὲ μᾶλλον οἴεσθαι τὴν ἐν σώματι ζωήν .
νοῦς γὰρ οὗτος ἁγιοπρεπὴς καὶ πολιτείας ἐξαιρέτου καὶ ἀνῳκισμένης μήνυσις ἀκριβής 0 .
πείθοιο δ ἂν εἰς τοῦτο λοιπὸν ὑπεροχῆς ἀφιγμένου καὶ ψάλλοντος τοῦ μακαρίου Δαβίδ ·
ἄνες μοι , ὅτι πάροικος ἐγώ εἰμι ἐν τῇ γῇ καὶ παρεπίδημος , καθὼς πάντες οἱ πατέρες μου 0 .
γράφει δὲ καὶ ὁ Παῦλος τοῖς εἰς μέτρον ἡλικίας ἥκουσι τοῦ πληρώματος τοῦ Χριστοῦ , καὶ εἰς ἄνδρα τέλειον ἀφιγμένοις ·
Οὐκ ἔχομεν ὧδε μένουσαν πόλιν , ἀλλὰ τὴν μέλλουσαν ἐπιζητοῦμεν , ἧς τεχνίτης καὶ δημιουργὸς ὁ Θεός 0 .
τὸ ἐν σκηναῖς οὖν ἄρα κατοικεῖν ἑλέσθαι τὸν θεσπέσιον Ἰακὼβ , ἤτοι τὸν Ἰσραὴλ , σημεῖον ἂν γένοιτο , καὶ οὐδενί που τάχα τῶν εὐφρονούντων ἀσυμφανὲς , τὸ παροικίαν ἡγεῖσθαι πρέπειν τὰ ἐν τῷδε τῷ κόσμῳ πράγματα , τοὺς ἀναμύοντας ἤδη πρὸς Θεὸν , καὶ τὸν νοῦν ἔχοντας ἐκλελαμπρυσμένον .
Εἶτα μέτεισι εἰς Σαλὴμ πόλιν Σικίμων , ἥ ἐστιν ἐν γῇ Χαναάν ·
οὗ δὴ πάλιν ὁ δίκαιος ἐγυμνάζετο , τὰ ἐπὶ Δίνᾳ τῇ θυγατρὶ πεπονθὼς ἀδικήματα .
ἡ μὲν γὰρ οἷά τε νεᾶνις καὶ παρθένος ἔτι κουρίζουσα , τῆς τοῦ πατρὸς ἐξέθει σκηνῆς , τὰς τῶν ἐγχωρίων ἐποπτεύουσα θυγατέρας 0 .
ἀνεπτόηται γὰρ ἀεὶ τὸ θῆλυ γένος εἰς τὸ ἀγαπᾷν ἐπείγεσθαι τὸν ἰσήλικα .
Οὐκοῦν ἐξέθει μὲν ἡ νεᾶνις ·
ἐμμὼρ δὲ αὐτὴν ὁ Σιχὲμ οὐκ ἐν κόσμῳ κατεβιάζετο .
διεπαρθένευσε γὰρ , καὶ ἀσχέτως ἤδη πως ἐπιθυμίας ἐναλοὺς , καὶ σύνοικον ἠξίου ποιεῖσθαι τὴν κόρην .
τότε δὴ , τότε Συμεὼν καὶ Λευῒ , οἱ τῆς νεάνιδος ἀδελφοὶ , παρεθήγοντο πρὸς ὀργὰς , καὶ ἀφόρητον ἐποιοῦντο τὴν ὕβριν , ἀνόσιά τε λοιπὸν καὶ κατὰ τῶν ἠδικηκότων ἐσκέπτοντο δρᾷν .
ἀναπείθουσι μὲν γὰρ τοὺς ἀπὸ Σικίμων , τὴν πατρῴαν αὐτοῖς καὶ νενομισμένην συνελέσθαι περιτομήν .
ἀπεκτόνασι δὲ παντὸς ἐλέους καὶ οἰκτιρμῶν εἰς ἅπαν ἐξῃρημένων .
ἀλλ ἠγανάκτει πρὸς τοῦτο λίαν ὁ θεσπέσιος Ἰακὼβ , ἐπετίμα τε λέγων ·
μισητόν με πεποιήκατε , ὥστε πονηρόν με εἶναι τοῖς κατοικοῦσι τὴν γῆν .
Οὐ γὰρ μεμέτρηται τοῖς ἀπεκτονόσι τὰ ἐξ ὀργῆς , οὔ τε μὴν ὡς ὑπὸ πατρὶ τεθραμμένοι δικαίῳ πεφρονήκασί τι τῶν οὐκ εἰς ἅπαν ἐκτετραμμένων .
πεπορθήκασι γὰρ , ἀπεκτόνασι δὲ τοὺς συνελομένους τὰ ἴσα φρονεῖν αὐτοῖς , καὶ πίστει τεθαῤῥηκότας .
τίς οὖν ἐντεῦθεν γένοιτο ἂν εἰς ἡμᾶς ἡ ὄνησις  εἰκαιόμυθος γὰρ οὐδαμῶς ἡ θεόπνευστος Γραφὴ  , φέρε δὴ λέγωμεν ὡς ἔνι 0 .
γέννησιν μὲν γὰρ γεγεννήμεθα πνευματικὴν , καὶ ἐν τέκνοις Θεοῦ τετάγμεθα διὰ Χριστοῦ .
Οὐκοῦν εἰ γένοιτο ψυχὴν ἀναγεννηθεῖσαν ἤδη διὰ τοῦ ἁγίου βαπτίσματος , καὶ εἰς θυγατέρα Θεοῦ τεθειμένην , καταφθαρῆναι τυχὸν ὑπὸ τῶν τοῦτο δρᾷν εἰωθότων , ἢ εἰς τὸ φρονεῖν ἑλέσθαι τὰ σαρκικὰ παρενηνεγμένην , ἢ ὡς εἰς ἐκ τόπου διεστραμμένας ἐννοίας τὰς περὶ Θεοῦ  τοιαῦτα γὰρ ἀληθῶς τὰ τῶν ἀνοσίων αἱρετικῶν δοξάρια  0 ·
οἱ τῆς ἠδικημένης κατὰ πίστιν ἀδελφοὶ , κ ἂν εἰ τάξιν ἔχοιεν τὴν ἱερουργὸν , καθάπερ ἀμέλει καὶ ὁ Λευῒ , κ ἂν εἴ τε Συμεὼν νοοῖντο τυχὸν , τουτ έστιν , οἱ ἐν τάξει τῶν ὑπηκόων κείμενοι  ἑρμηνεύεται μὲν γὰρ ὑπακοὴ Συμεὼν  , ἀγανακτούντων μὲν , ὅτι πεπλεόνεκταί τις τῶν κατὰ πίστιν οἰκείων αὐτοῖς 0 ·
μὴ μὴν καὶ εἰς αἷμα χωρούντων ἔτι , μή τε μὴν ἀγρίας τοὺς κατεφθαρκότας ἐξαιτούντων δίκας , ἵνα μὴ ἀκούσειαν Χριστοῦ λέγοντος αὐτοῖς ·
μεμνῆσθαι γὰρ ἀναγκαῖον , ὅτι καὶ αὐτὸς ὁ Σωτὴρ γυμνοῦντι τὴν μάχαιραν ἐπετίμα ποτὲ τῷ θεσπεσίῳ Πέτρῳ , λέγων 0 ·
ἀπόστρεψον τὴν μάχαιράν σου εἰς τὴν θήκην αὐτῆς ·
πάντες γὰρ οἱ λαβόντες μάχαιραν , ἐν μαχαίρᾳ ἀπολοῦνται .
Οὐ γάρ τοι μαχαίραις ἐξοπλίζεσθαι κατ ἐχθρῶν πρέποι ἂν ἡμᾶς , τοὺς τῆς εἰς Θεὸν εὐσεβείας ὑπεραθλεῖν ᾑρημένους ·
ἀλλ εἶναι μὲν τληπαθεῖς , καὶ εἰ διώκειν ἕλοιντό τινες , εὐλογεῖν δὲ λοιδορουμένους , πάσχοντας μὴ ἀπηχεῖν , παραδιδόναι δὲ μᾶλλον τῷ κρίνοντι δικαίως 0 .
παραφυλακτέον δὲ τοῖς παραιτουμένοις τὴν καταφθορὰν , τὸ μὴ ἐξοιχήσεσθαί ποι τῆς πατρῴας σκηνῆς , τουτέστι , τοῦ οἴκου τοῦ Θεοῦ , μη δὲ ταῖς τῶν ἀλλοφύλων , ἤτοι ταῖς τῶν ἑτεροφρόνων , προσβάλλειν ἀγέλαις .
ἐξελθοῦσα γὰρ Δίνα τῆς πατρῴας σκηνῆς , εἰς οἶκον ἀπηνέχθη Σιχέμ .
ἀλλ οὐκ ἂν ὑβρίσθη ποτὲ τοῖς τοῦ πατρὸς δωματίοις ἐμφιλοχωροῦσα , καὶ σκηναῖς ἁγίων ἐνδιαιτωμένη .
ὅτι γὰρ τὸ χρῆμα καλὸν , καὶ εἰς ὄνησιν οὐκ ἀσυντελὲς , ἀναπείσει ψάλλων ὁ μακάριος Δαβίδ 0 ·
μίαν ᾐτησάμην παρὰ Κυρίου , ταύτην ζητήσω , τοῦ κατοικεῖν με ἐν οἴκῳ Κυρίου πάσας τὰς ἡμέρας τῆς ζωῆς μου , τοῦ θεωρεῖν με τὴν τερπνότητα Κυρίου , καὶ ἐπισκέπτεσθαι τὸν ναὸν τὸν ἅγιον αὐτοῦ .
ὅτι ἔκρυψέ με ἐν σκηνῇ αὐτοῦ , ἐν ἡμέρᾳ κακῶν μου ἐσκέπασέ με ἐν ἀποκρύφῳ τῆς σκηνῆς αὐτοῦ .
περιδεᾶ τοίνυν καὶ ἄθυμον γεγονότα κομιδῇ τὸν Ἰακὼβ , ἀπαίρειν ἐκέλευσε Θεός .
Εἶπε δὲ ὁ Θεὸς πρὸς Ἰακώβ ·
ἀναστὰς ἀνάβηθι εἰς τὸν τόπον Βαιθὴλ , καὶ οἴκει ἐκεῖ , καὶ ποίησον ἐκεῖ θυσιαστήριον τῷ Θεῷ τῷ ὀφθέντι σοι , ἐν τῷ ἀποδιδράσκειν σε ἀπὸ προσώπου Ἠσαῦ τοῦ ἀδελφοῦ σου .
Εἶπε δὲ Ἰακὼβ τῷ οἴκῳ αὐτοῦ , καὶ πᾶσι τοῖς μετ αὐτοῦ ·
ἄρατε τοὺς θεοὺς τοὺς ἀλλοτρίους ἐκ μέσου ὑμῶν , καὶ καθαρίσθητε , καὶ ἀλλάξατε τὰς στολὰς ὑμῶν , καὶ ἀναστάντες ἀναβῶμεν εἰς Βαιθὴλ , καὶ ποιήσωμεν ἐκεῖ θυσιαστήριον τῷ Θεῷ τῷ ἐπακούσαντί μοι ἐν ἡμέρᾳ θλίψεως , ὃς ἦν μετ ἐμοῦ , καὶ διέσωσέ με ἐν τῇ ὀδῷ ᾗ ἐπορεύθην .
καὶ ἔδωκαν τῷ Ἰακὼβ τοὺς θεοὺς ἀλλοτρίους οἳ ἦσαν ἐν ταῖς χερσὶν αὐτῶν , καὶ τὰ ἐνώτια τὰ ἐν τοῖς ὠσὶν αὐτῶν , καὶ κατέκρυψεν αὐτὰ Ἰακὼβ ὑπὸ τὴν τερέβινθον τὴν ἐν Σικίμοις , καὶ ἀπώλεσαν αὐτὰ ἕως τῆς σήμερον ἡμέρας .
προσεκάλει μὲν δὴ τὸν δίκαιον εἰς Βαιθὴλ ἀπὸ Σικίμων ὁ τῶν ὅλων Θεός .
ὁ δὲ ἦν οὐκ ἀπειθής .
Εἶτα γεγονὼς ἐν Λουζὰ διὰ μέσου , καὶ θεοπτ  ε  ίας ἠξιωμένος , καὶ ὅτι πολλῶν ἔσται πατὴρ ἐθνῶν ταῖς ἐπαγγελίαις ἐμπεδούμενος , Ἄνεισιν εἰς Βαιθὴλ , καὶ ἔστησεν ἐκεῖ , φησὶν , Ἰακὼβ στήλην ἐν τῷ τόπῳ ᾧ ἐλάλησε μετ αὐτοῦ ὁ Θεὸς , στήλην λιθίνην , καὶ ἔσπεισεν ἐπ αὐτὴν σπονδὴν , καὶ ἐπέχεεν ἐπ αὐτὴν ἔλαιον .
καὶ ἐκάλεσεν Ἰακὼβ τὸ ὄνομα τοῦ τόπου ἐν ᾧ ἐλάλησε μετ αὐτοῦ ὁ Θεὸς , Βαιθήλ .
πολλὰ κατὰ ταυτὸν εἰς ἀπόδειξιν οὐκ ἀσυμφανῆ τοῦ μετατετραφέναι τὸν Ἰακὼβ εἰς γῆν Ἰσραὴλ , καὶ εἰς τὸ ἄμεινον ἀσυγκρίτως μεταφοίτησιν ἑλεῖν 0 .
κατῴκησε μὲν γὰρ ἐν σκηναῖς , ὁ τὸ πάροικον ἐν κόσμῳ τῶν ἁγίων τὸ γένος μονονουχὶ διὰ τοῦδε καταδεικνύς .
Εἶτα μεταξὺ τὰ ἐπὶ τῇ θυγατρὶ συμβεβηκότα παθὼν , καὶ λελυπημένος οὐ μετρίως τοῖς ἀγεννῶς ἡττωμένοις ὑπὸ θυμοῦ , Συμεών τε , φημὶ , καὶ Λευῒ , ἐπετίμα δεινῶς , ἁγιοπρεπὲς ὅτι  τὸ  ἀν εξίκακον καὶ τὸ τληπαθὲς ἐν τοῖς πειρασμοῖς , διὰ πραγμάτων ἡμῖν ἀποφαίνων .
ἐπειδὴ δὲ κέκληται παρὰ Θεοῦ , καὶ ἀναβέβηκεν εἰς Βαιθὴλ , τουτ έστιν , εἰς οἶκον Θεοῦ  διερμηνεύεται γὰρ ὧδε Βαιθήλ  ·
ἱερουργεῖ τῷ Θεῷ , καὶ μυσταγωγὸς ἀποδείκνυται .
τίνα γὰρ τρόπον εἰς οἶκον ἰέναι προσήκει Θεοῦ , καθίστησι ἐναργὲς τοῖς ἑπομένοις αὐτῷ .
ἀποβαλεῖν γὰρ ἐκέλευσε συρφετὸν ὥσπερ τινὰ καὶ ἀκαθαρσίαν τοὺς ἀλλοτρίους θεοὺς , καὶ ἀλλάξαι τὰς στολάς 0 .
ὃ δὴ καὶ δρᾷν ἔθος εἰς ὄψιν ἡμᾶς καλουμένους Θεοῦ , καὶ εἰς τὸν θεῖον αὐτοῦ ναὸν εἰσελαύνοντας , κατὰ τὸν καιρὸν μάλιστα τοῦ ἁγίου βαπτίσματος 0 .
δεῖ γὰρ ἡμᾶς ποιεῖσθαι μὲν ὥσπερ ἐκ μέσου τοὺς ἀλλοτρίους θεοὺς , καὶ τῆς τοιᾶσδε πλάνης ἀποφοιτῶντας λέγειν 0 ·
ἀποτάσσομαί σοι , Σατανᾶ , καὶ πάσῃ τῇ πομπῇ σου , καὶ πάσῃ τῇ λατρείᾳ σου .
δεῖ δὴ πάντας ἡμᾶς ἀλλάξαι καὶ τὴν στολὴν , ἀποδυομένους μὲν ὥσπερ τὸν παλαιὸν ἄνθρωπον , τὸν φθειρόμενον κατὰ τὰς ἐπιθυμίας τῆς ἀπάτης 0 ·
μεταμφιεννυμένους δὲ τὸν νέον , τὸν ἀνακαινούμενον κατ εἰκόνα τοῦ κτίσαντος αὐτόν 0 .
ἀποβεβλήκασι δὲ καὶ τὰ ἐν τοῖς ὠσὶν αἱ μετὰ τοῦ Ἰακὼβ γυναῖκες .
Εἰσελθοῦσαι γὰρ καὶ γυναῖκες εἰς οἶκον Θεοῦ , κόσμημα μὲν οὐδὲν ἔχουσαι σαρκικὸν , ἀπολύουσαι δὲ καὶ αὐτὰς τὰς τρίχας , ἐγκλημάτων τάχα που τῶν ἐξ ἐμπλοκῆς τὰς ἑαυτῶν ἀπαλλάττουσι κεφαλάς .
τοῦτο εἶναί φημι τὸ περιελεῖν τὰς γυναῖκας τὸν ἐν τοῖς ὠσὶ κόσμον .
ὅταν τοίνυν ἀναβῶμεν εἰς Βαιθὴλ , τουτ έστιν , εἰς οἶκον Θεοῦ , ἐκεῖ τὸν λίθον ἐπιγνωσόμεθα , λίθον τὸν ἐκλεκτὸν , τὸν εἰς κεφαλὴν γεγόνοτα γωνίας , τουτέστι Χριστόν .
ὀψόμεθα δὲ χριόμενον παρὰ τοῦ Πατρὸς εἰς εὐφροσύνην καὶ ἀγαλλίαμα πάσῃ τῇ ὑπ οὐρανόν .
κέχρισται γὰρ , ὡς ἔφην , παρὰ τοῦ Θεοῦ καὶ Πατρὸς ὁ Υἱὸς , Ἡ πάντων ἡμῶν εὐφροσύνη , τὸ οἰκουμενικὸν ἀγαλλίαμα , κατὰ τὴν τοῦ Ψάλλοντος φωνήν .
ἴδοις δ ἂν καὶ τοῦτο προανατυπούμενον ἐν τοῖς ἀρτίως ἡμῖν εἰρημένοις .
ἀνεστήλου γὰρ Ἰακὼβ τὸν λίθον , ἐλαίῳ τε καὶ οἴνῳ καταρδεύων αὐτόν .
τύπος δὲ ἄρα τὸ δρώμενον ἦν μυστηρίου τοῦ κατὰ Χριστὸν , δι οὗ καὶ μεθ οὗ τῷ Θεῷ καὶ Πατρὶ ἡ δόξα ἅμα τῷ ἁγίῳ Πνεύματι εἰς τοὺς αἰῶνας τῶν αἰώνων 0 .
μέγα μὲν ὁμολογουμένως τὸ τῆς εὐσεβείας μυστήριον , τουτέστι Χριστὸς , βαθὺς δὲ δὴ λίαν ὁ ἐπ αὐτῷ λόγος , καὶ ὁ τῆς μετὰ σαρκὸς οἰκονομίας σκοπός 0 1 .
ἀλλ εἴη μὲν ἂν ἥκιστά γε τοῖς ἐθέλουσιν ἀπλῶς , γένοιτο δ ἂν τοῖς ἀρτίφροσιν οὐκ ἀνιδρωτὶ συμφανής ·
ἐπεί τοι τῇ θείᾳ καταλαμπόμενοι χάριτι , σοφοὶ καὶ ἀγχίνοοι , νομικῶν τε καὶ προφητικῶν συγγραμμάτων εἰσὶν ἐπιστήμονες .
καὶ γοῦν ὁ θεσπέσιος Πέτρος , ὁ προὔχων ἐν μαθηταῖς , καὶ τῶν ἄλλων ὑπερκείμενος , ὡμολόγει μὲν τὴν πίστιν ὀρθῶς ·
ἤκουε δὲ παρὰ Χριστοῦ ·
μακάριος εἶ , Σίμων Βὰρ Ἰωνᾶ , ὅτι σὰρξ καὶ αἷμα οὐκ ἀπεκάλυψέ σοι , ἀλλ ὁ Πατήρ μου ὁ ἐν τοῖς οὐρανοῖς .
μυσταγωγεῖ γὰρ ἡμᾶς ὁ Θεὸς καὶ Πατὴρ τὸν ἐφ Υἱῷ λόγον ·
ἀνασώζει τε οὕτω λοιπὸν ὡς Σωτῆρι καὶ Λυτρωτῇ προσκομίζων αὐτῷ .
Οὐδεὶς γὰρ ἔρχεται πρός με , φησὶν , ἐὰν μὴ ὁ Πατήρ μου ὁ πέμψας με ἑλκύσῃ αὐτόν .
ἵνα τοίνυν διὰ πάσης , ὡς ἔπος εἰπεῖν , τῆς ἁγίας Γραφῆς τὸν ἐπ αὐτῷ συνιέντες λόγον , καὶ ἀπλανῆ τὴν πίστιν συλλέγοντες , μὴ ταῖς ἐπαράτοις διψυχίαις σειομένην ὥσπερ καὶ καταμεθύουσαν ἔχωμεν τὴν καρδίαν 0 ·
μη δὲ τοῖς ἐξ ἀμαθίας περιπίπτοντες κλόνοις ·
λοιπὸν ἀκούωμεν λέγοντος Θεοῦ διὰ φωνῆς προφητῶν ·
ἠγάπησαν κινεῖν πόδας αὐτῶν , καὶ οὐκ ἐφείσαντο , καὶ ὁ Θεὸς οὐκ ηὐδόκησεν ἐν αὐτοῖς .
ταύτῃτοι διὰ μυρίων ὅσων εἰκόνων ἡμᾶς ἐμπεδοῖ πρὸς τὴν ἀλήθειαν , καὶ τὴν ἐπ αὐτῷ πίστιν χρησίμως προκατεβάλετο τὰ κατὰ καιρὸν συμβαίνοντα , λαμπρὰς ὥσπερ ἀνατιθεὶς τῆς ἐπ αὐτῷ γνώσεως εἰκόνας .
ἴδωμεν τοίνυν καὶ ἐν τοῖς κατὰ τὸν θεσπέσιον Ἰωσὴφ , εἰ μὴ , ὅπερ ἔφην , ἀληθὲς ἂν εἴη πάλιν .
ἔχει δὲ οὕτως τὰ ἐπ αὐτῷ ·
Αὗται δὲ αἱ γενέσεις Ἰακώβ 0 ·
ἰωσὴφ δεκαεπτὰ ἐτῶν γεγονὼς , ποιμαίνων ἧν μετὰ τῶν ἀδελφῶν αὐτοῦ τὰ πρόβατα , νέος ὢν , μετὰ τῶν υἱῶν Βάλλας , καὶ μετὰ τῶν υἱῶν Ζελφᾶς τῶν γυναικῶν τοῦ πατρὸς αὐτοῦ .
κατήνεγκε δὲ Ἰωσὴφ ψόγον πονηρὸν πρὸς Ἰσραὴλ τὸν πατέρα αὐτοῦ .
ἰακὼβ δὲ ἠγάπα τὸν Ἰωσὴφ παρὰ πάντας τοὺς υἱοὺς αὐτοῦ , ὅτι υἱὸς γήρως ἦν αὐτῷ .
ἐποίησε δὲ αὐτῷ χιτῶνα ποικίλον .
ἰδόντες δὲ οἱ ἀδελφοὶ αὐτοῦ , ὅτι ὁ πατὴρ αὐτὸν φιλεῖ ἐκ πάντων τῶν υἱῶν αὐτοῦ , ἐμίσησαν αὐτὸν , καὶ οὐκ ἐδύναντο λαλεῖν αὐτῷ οὐδὲν εἰρηνικόν .
πεποίηται μὲν γὰρ ὁ τοῦ βιβλίου συγγραφεὺς , τῶν ἐξ Ἡσαῦ γεγονότων ἀπαρίθμησιν ἀκριβῆ .
τίνες γὰρ τίνων ἐξέφυσαν , καὶ ὅποι ποτὲ γῆς ἕκαστοι αὐτῶν κατῳκήκασι , καὶ τὴν κατὰ τίνων διέλαχον ἀρχὴν , τὸ ἱερὸν ἡμᾶς ἐδίδαξε Γράμμα ·
γενναῖόν γε μὴν οὐδὲν , ἀλλ οὐ δὲ μνήμης ἄξιον πεπραχότος τινός 0 1 .
μονονουχὶ δὲ παρανήχεται τοὺς ὠνομασμένους ὁ λόγος , καταίρει δὲ ὥσπερ ἐπὶ τὸν θεσπέσιον Ἰωσήφ 0 ·
καὶ τοὺς ἐξ αἵματος Ἰακὼβ λαμπρὸν ποιεῖται διήγημα .
νεώτατος μὲν οὖν τῶν ἄλλων ὁ Ἰωσὴφ  ἑπτακαίδεκα γὰρ ἦν ἐτῶν  , ἱδρῶτός γε μὴν οὐκ ἠμέλει ποιμενικοῦ 0 ·
τοῖς δὲ ἄλλοις ἀδελφοῖς ἀναμὶξ τῶν ἴσων ἥπτετο σπουδασμάτων , οὐ τὴν τοῖς ἐν ἥβῃ θυμηρεστάτην καὶ ἀεί πως προσφιλῆ ῥᾳστώνην τετιμηκώς ·
οὐ τὴν πρόωρον τοῦ βίου φροντίδα παραιτούμενος , οὐ δὲ τὸ ἀνεῖσθαι μᾶλλον ἠγαπηκὼς , ἅτε δὴ καὶ ἐν μειρακίοις ἔτι τελῶν 0 ·
ἀλλ οἷα πρεσβύτης , ἐν εὐδίᾳ μὲν ἤδη λογισμῶν γεγονὼς , καὶ τὸν νοῦν ἔχων εὖ βεβηκότα 0 ·
πολιῷ τε τῷ λόγῳ χρώμενος , καὶ τῆς ἐσομένης λαμπρότητος προαναφαίνων τὸ κάλλος , ἐθαυ μάζετο μὲν εἰκότως παρά γε τῷ μακαρίῳ καὶ φιλοστόργῳ πατρὶ , ἀγάπης τε καὶ φειδοῦς διαφερόντως ἠξιοῦτο .
ἧν γὰρ αὐτῷ , φησὶ , καὶ γήρως υἱός .
καὶ τί τοῦτό ἐστι ;
τὰς ἐν ἡμῖν διαθέσεις ὁ λόγος ἡμῖν πολυπραγμονεῖ .
Αἱ μὲν γὰρ ἐπὶ παισὶ τῶν γεγεννηκότων φιλοστοργίαι , ἴσαι τε εἰς ἅπαν παρά γέ τισι , καὶ κατ οὐδένα τρόπον ἐν μείοσι 0 1 .
πλεονεκτεῖ δὲ πολλάκις καὶ καταβιάζεται τὸν νοῦν ἡ φύσις , ἀπονεῖμαί τι βραχὺ παρὰ τοὺς ἄλλους συμπείθουσα τοῖς καταδεεστέροις , ἅτε δὴ καὶ ὑπάρχουσιν ἐν χρεία φειδοῦς τῆς προὐργιαιτέρας .
ἄλλως τε πολλῶν ἔσθ ὅτε γεγεννημένων , καταλήγει πως , καὶ τῷ τελευταίῳ λοιπὸν ἐνορμίζεται τῆς ἀγάπης τὸ περιττὸν , τὴν ἐπὶ τοῖς προλαβοῦσι φιλοστοργίαν , τοῦ μετ αὐτοὺς εἰς ἑαυτόν πως ἁρπάζοντος .
φιλόκαινος γὰρ ὁ ἀνθρώπινος νοῦς , καὶ τῶν μὲν ἤδη προγεγονότων τὸν κόρον οὐκ ἀποσείεται 0 ·
τῶν δὲ οὔπω παρόντων , ἢ καὶ ἀρτίως πεπορισμένων μεταποιεῖται λίαν , καὶ ἀκμαιοτέραν ἐπ αὐτοῖς τὴν ἐπιθυμίαν εἰσδέχεται .
ἠγάπα τοίνυν παρὰ τοὺς ἄλλους τὸν Ἰωσὴφ ὁ θεσπέσιος Ἰακὼβ , Ὅτι γήρως υἱὸς ἦν αὐτῷ .
ἰστέον δὲ ὅτι , καίτοι τὴν Λείαν προεισοικισάμενος ἐν Χαῤῥὰν , ἠγάπησε τὴν Ῥαχὴλ , ἢ τὸν Ἰωσὴφ ἐκτέτοκε , καὶ τελευτῶσα τὸν Βενιαμίν 0 .
πρὸς δὴ τοῦτό φαμεν , ὅτι ἄμφω μὲν ἤστην γήρως υἱώ .
τὸ δέ γε τοῦ Ἰωσὴφ πρὸς πᾶν ὁτιοῦν εὐφυὲς οὐκ ἴσον ἐφ ἅπασιν 0 ·
ἑτεροκλινῆ δὲ ὥσπερ καὶ ἐπ αὐτὸν νενευκότα παρέδειξε τὸν πρεσβύτην 0 .
διελογίζετο γάρ που , κατὰ τὸ εἰκὸς , ὡς ἔσται λαμπρὸς καὶ ἀοίδιμος .
καὶ ὁ τῶν τῆς νεότητος σκιρτημάτων οὐ πεφροντικὼς , εἰς ἄνδρα ἤδη τελῶν , πῶς οὐκ ἂν γένοιτο τῶν τεθαυμασμένων ;
κεκαινούργηκε δέ τι παρὰ τοὺς ἄλλους ἐπ αὐτῷ καὶ ὁ μακάριος Ἰακώβ ·
χιτῶνά τε γὰρ ἐξυφαίνει ποικίλον , καὶ ἐσθήμασιν ἐτίμα τοῖς ἐκπρεπεστάτοις .
κατεθήγοντο πρὸς ὀργὰς οἱ ἀπὸ Ζελφᾶς τε καὶ Βάλλας , συναπεκομίζοντο δὲ τούτοις εἰς λύπην ἐκτοπωτάτην , καὶ τὸν ἐπὶ τῷ μειρακίῳ λοιπὸν εἰσεδέχοντο φθόνον , οἱ ἐκ τῆς ἐλευθέρας , φημὶ δὴ τῆς Λείας .
ἠδίκει μὲν γὰρ αὐτοὺς ὁ νεανίας οὐδέν ·
ἡ δὲ τοῦ πατρὸς ἀγάπησις καὶ τὸ τοῦ παιδὸς εὐφυὲς , τῆς ἀδίκου βασκανίας αὐτοῖς ἐνετίθει τὸ πῦρ ·
καὶ τοῖς ἀπὸ γλώττης κατηκόντιζον τέως , διαλοιδορούμενοί πως καὶ διασύροντες , ἐφ οἷς ἦν εἰκὸς τὸν ἔφηβον ἤδη κατονειδίζεσθαι παρ ἐχθρῶν .
τοῦτο , οἶμαι , ἐστὶ τὸ , Κατήνεγκαν δὲ Ἰωσὴφ ψόγον πονηρὸν πρὸς Ἰσραὴλ τὸν πατέρα αὐτῶν .
Οὐκοῦν ἀκροβολισμοὶ μὲν ὥσπερ τῶν ἀνοσίων σκεμμάτων γεγόνασιν ἀπαρχαὶ , φιλοψογίαι τε καὶ σκώμματα τὰ ἀπὸ γλώττης ἀχαλινώτου καὶ φθόνῳ λοιπὸν ὑπηρετεῖν τεταγμένης 0 .
ἀνεκαίετο δὲ τὰ πρὸς ἔχθραν αὐτοῖς ἐντονωτέραν , ἐκ τοιᾶσδέ τινος αἰτίας ·
τῷ μὲν γὰρ νεανίᾳ προαναφαίνει Θεὸς , ὡς ἔσται κατὰ καιροὺς λαμπρὸς καὶ ἀπόβλεπτος , καὶ τῶν ἀδελφῶν ἐν ἀμείνοσι , καὶ ταῖς εἰς λῆξιν εὐκλείαις κατεστεμμένος .
πρόκλησις δὲ , οἶμαι , τὸ δρώμενον ἦν , ἀκονῶσα τὸ μειράκιον εἰς ἔφεσιν ἀρετῆς .
ὅνπερ γὰρ τρόπον οἱ παιδοτρίβαι τοὺς νέους ἀλείφοντες , παραθήγουσι μὲν εἰς εὐτολμότατα τολμήματα , καὶ τὸ τληπαθὲς ἑλέσθαι τιμᾷν ἀναπείθουσι , τὰ γέρα προαγορεύοντες , ἃ τῇ τοῦ νικᾷν συνθέουσι δόξῃ αἱ τῶν ἀγωνοθετούντων φιλοτιμίαι , τὰς παρὰ τῶν θεωμένων εὐφημίας , τοὺς ἐπαίνους , τοὺς κρότους ·
οὕτω καὶ ὁ τῶν ὅλων Θεὸς , ὅταν ἴδῃ ψυχὴν εὐφυᾶ , δοκίμῳ τε καὶ ἀκιβδήλῳ διαπρέπουσαν νῷ , καὶ πρὸς πᾶν τῶν ἀρίστων ἔχουσαν ἐπιτηδείως , καλεῖ δὴ τότε πρὸς τὸ δρᾷν ἑλέσθαι τὸ ἀγαθόν ·
προαναδεικνὺς τὰ ἐσόμενα , καὶ διανιστὰς οἰκονομικῶς εἰς προθυμίαν , δῆλον δὲ ὅτι τὴν ἐπ ἀρεταῖς 0 1 .
ὅραμα τοίνυν καὶ ὀμφή τις ἄνωθεν ἐπεφοίτησέ ποτε τῷ νέῳ , φημὶ δὴ τῷ Ἰωσήφ ·
ὁ δὲ , οἶμαί που , θαυμάσας ἀνεκοινοῦτο τοῖς ἀδελφοῖς , οὕτω λέγων ·
ἀκούσατε τοῦ ἐνυπνίου τούτου οὗ ἐνυπνιάσθην ·
ᾤμην ἡμᾶς δεσμεύειν δράγματα ἐν μέσῳ τῷ πεδίῳ , καὶ ἀνέστη τὸ ἐμὸν δράγμα καὶ ὠρθώθη ·
περιστραφέντα δὲ τὰ δράγματα ὑμῶν , προσεκύνησαν τῷ ἐμῷ δράγματι .
Εἶπον δὲ αὐτῷ οἱ ἀδελφοί ·
μὴ βασιλεύων βασιλεύσεις ἐφ ἡμᾶς , ἢ κυριεύων κυριεύσεις ἡμῶν ;
καὶ προσέθεντο ἔτι μισεῖν αὐτὸν , ἕνεκεν τῶν ἐνυπνίων αὐτοῦ , καὶ ἕνεκεν τῶν ῥημάτων αὐτοῦ .
ἄθρει δὴ οὖν , ὅτι πρὸς ἐπίδοσιν αὐτοῖς τὰ τῆς βασκανίας οἴχεται , καὶ τροφὴν ὥσπερ τινὰ ποιοῦνται τῷ φθόνῳ τὰ ἐκ τῶν ἐνυπνίων ὑποδηλούμενα .
Οἱ γὰρ ὅλως τὴν ἀρχὴν οὐ μετρίως ἀσχάλλοντες , διαφερόντως ὅτι τετίμητο , πῶς ἂν οἰστὸν ἐποιήσαντο τὸ ἑλέσθαι καὶ προσκυνεῖν , καὶ τάξιν αὐτῷ τηρῆσαι τὴν ὧδε σεπτὴν καὶ πολὺ λίαν ὑπερηρμένην ;
πλὴν ἐκεῖνο ἄξιον ἰδεῖν , πῶς ἀεὶ ὁ φθόνος ἀνοσίαν ἔχει τὴν ἔφοδον , καὶ διὰ τῶν ἴσων ἔρχεται κακῶν 0 .
Εὑρήσομεν δὲ τυφλόν τε καὶ θεομάχον ὅτι μάλιστα τὸ θηρίον .
ἐπιτήρει γὰρ , ὅπως Θεοῦ προαγγέλλοντος τῷ Ἰωσὴφ τὴν τῆς ἐσομένης εὐκλείας λαμπρότητα , δέον ἐκεῖνο διενθυμεῖσθαι σαφῶς , ὡς οὐκ ἂν ὁ τὰ δίκαια κρίνων Θεὸς ἐποίσειεν ἂν τοῖς οὐχ ἑλεῖν ἀξίοις τὰς ἀνωτάτω τιμὰς , εἶτα χαίρειν ἐπ ἀδελφῷ διαφανεστάτην ἔχοντι τὴν ἐλπίδα καὶ θείᾳ ψήφῳ τετιμημένῳ 0 ·
τοῦτο μὲν οὐ δεδράκασιν , ἁδρότερον δὲ τοῦ φθόνου διανιστῶσι τὸ κέντρον , καὶ θηρῶν δίκην ἐπιμεμανήκασι , μονονουχὶ καὶ ἐπιτιμῶντες Θεῷ τῷ τὴν δόξαν ὑπισχνουμένῳ , καὶ ὅτι περίοπτος ἔσται προαναφαίνοντι .
τοῦτο γεγονὸς εὑρήσομεν ἐπί τε Κάϊν καὶ Ἄβελ .
ἐπειδὴ γὰρ ὁ τῶν ὅλων Θεὸς τὴν Ἄβελ θυσίαν ἐπαίνων ἠξίου , καὶ πῦρ καθιεὶς οὐρανόθεν , ἐδέχετο τὴν δωροφορίαν , τῇ τοῦ Καῒν οὐ προσεσχηκώς ·
τὸν μιαιφόνον εὐθὺς εἰσεδέχετο φθόνον , καὶ ταῖς ἄνωθεν ψήφοις τὴν οἰκείαν ὥσπερ ἀντεξάγων ὀργὴν , δόλῳ μέτεισι τὸν ἀδελφὸν , καὶ δὴ καὶ διόλλυσι .
καταλήγει γάρ πως ἐν τούτοις ὁ φθόνος ἀεί .
ἀλλὰ τίς ἂν γένοιτο τῶν ὁραμάτων ὁ νοῦς ;
δράγμα δὲ γὰρ εἰς καιροῦ σημεῖον παραδεξόμεθα .
τό γε μὴν ἐν δόξῃ περιφανὲς ἡ τοῦ ἑνὸς ἔγερσις ὑπεμφήνειεν ἄν .
ὅτι τοίνυν ἥξει καιρὸς , καθ ὃν ἔσται μὲν εὐκλεὴς ὁ θεσπέσιος Ἰωσὴφ , ὑποπεσεῖται δὲ ὥσπερ αὐτῷ καὶ ὑπενεχθήσεται καὶ αὐτὴ τῶν ἀδελφῶν ἡ πληθὺς , προϋπέδειξεν αἰνιγματωδῶς τὸ αὐτοῦ δράγμα παρὰ τῶν ἑτέρων προσκυνούμενον .
ἀλλ  οὐ μέχρι τούτων τῷ Ἰωσὴφ τὰ ἐνύπνια 0 ·
ἀλλά τι καὶ ἕτερον ἐπὶ τῷδε τεθεαμένος , ἀφηγεῖται πάλιν αὐτοῦ πέρι τῷ μακαρίῳ πατρὶ καὶ τοῖς ἀδελφοῖς .
Εἶδε γὰρ , φησὶν , ἐνύπνιον ἕτερον , καὶ διηγήσατο αὐτὸ τῷ πατρὶ αὐτοῦ καὶ τοῖς ἀδελφοῖς αὐτοῦ , καὶ εἶπεν ·
ἰδοὺ ἐνυπνιασάμην ἐνύπνιον ἕτερον ·
ὥσπερ ὁ ἥλιος καὶ ἡ σελήνη καὶ ἕνδεκα ἀστέρες προσεκύνουν με 0 .
καὶ ἐπετίμησεν αὐτῷ ὁ πατὴρ αὐτοῦ , καὶ εἶπεν αὐτῷ ·
τί τὸ ἐνύπνιον τοῦτο ὃ ἐνυπνιάσθης 0 ;
ἆρά γε ἐλθόντες ἐλευσόμεθα ἐγώ τε καὶ ἡ μήτηρ σου καὶ οἱ ἀδελφοί σου προσκυνῆσαί σοι ἐπὶ τὴν γῆν ;
ἐζήλωσαν δὲ αὐτὸν οἱ ἀδελφοὶ αὐτοῦ , ὁ δὲ πατὴρ αὐτοῦ διετήρει τὸ ῥῆμα .
Εὐτεχνὴς ὁ πρεσβύτης , καὶ ταῖς ἀνωτάτω διαπρεπὴς ἀγχινοίαις 0 .
συνίησι μὲν γὰρ τῶν ὁραμάτων τὴν δύναμιν ·
ἐπετίμα δὲ τῷ παιδὶ , λέγων ·
καὶ τίς ἂν νοοῖτο ;
σοφὸς δὲ ὅπως καὶ ἀναγκαῖος ὁ τῆς ἐπιτιμήσεως τρόπος 0 .
ἀνακόπτει μὲν γὰρ εὐφυῶς τῶν ἀκροωμένων τὸν φθόνον , καὶ θράσει ἀφορήτῳ τὸν νεανίσκον καταχεόμενον τιθασσεύει λοιπὸν τρόπον τινὰ , καὶ καλεῖ πρὸς τὸ ἥμερον ·
οὐκ ἐᾷ δὲ τὸ μειράκιον τῇ τῶν ἐνυπνίων ἐλπίδι καταλαζονεύεσθαι τῶν ἀδελφῶν , ἀλλ οὐ δὲ τῆς εἰς πατέρα τιμῆς ἀβούλως ὀλιγωρεῖν , μονονουχὶ καὶ πρόωρον τῆς ἐσομένης λαμπρότητος τὴν ὑπεροχὴν ἁρπάζειν ἐν ἑαυτῷ .
ὅρα γὰρ ὅπως περιίστησιν εὐφυῶς εἰς ἔκβασιν οὐκ ἐνδεχομένην τῶν ὁραμάτων τὴν δύναμιν .
τεθνεώσης γὰρ ἤδη τῆς Ῥαχὴλ , ἣ τὸν Ἰωσὴφ ἐκτέτοκε , Μὴ ἐγὼ , φησὶ , καὶ ἡ μήτηρ σου προσκυνήσομέν σοι ;
ἔδρα δὲ τοῦτο , καθάπερ ἔφην ἀρτίως , καὶ τῆς τοῦ νεανίσκου φρενὸς κατασύρων τὸν ὄγκον , καὶ τῶν ἀδελφῶν τὸν ἐγηγερμένον ἐπ αὐτὸν κατευνάζων φθόνον .
ἔσεσθαί γε μὴν προσδοκᾷ τὸ χρῆμα αὐτός .
ἀκήκοε γὰρ οὐ παρέργως , ἀλλ οὐ δὲ λήθης ἀξίους ποιεῖται τοὺς λόγους , εἰ καὶ τὸ εἰκαῖον αὐτῶν κατέγραφε .
τετήρηκε γὰρ αὐτοὺς , ὅτι καὶ εἰς πέρας ἐκβήσονται τάχα που τεθαῤῥηκώς .
μετὰ δέ γε τὴν τῶν ἐνυπνίων ἀφήγησιν , Ἀπῴχοντο μὲν οἱ ἀδελφοὶ τοῖς αἰπολίοις ὁμοῦ κατανέμειν ἐν Σιχέμ .
Εἶτα μικροῦ διὰ μέσου παραθέοντος χρόνου , προτρέπει τὸ μειράκιον ὁ πατὴρ ἐπισκεψόμενον ἰέναι τοὺς ἀδελφούς .
Οὐχὶ γὰρ , φησὶν , οἱ ἀδελφοί σου ποιμαίνουσιν ἐν Σιχέμ ;
δεῦρο ἀποστελῶ σε πρὸς αὐτούς .
Εἶπε δὲ αὐτῷ Ἰσραήλ ·
πορευθεὶς ἴδε εἰ ὑγιαίνουσιν οἱ ἀδελφοί σου καὶ τὰ πρόβατα , καὶ ἀνάγγειλόν μοι .
προθυμότατα μὲν οὖν ἰέναι κατεπαγγέλλεται , καὶ δὴ καὶ ἀπαίρει , καὶ ἀποκεχώρηκεν ἐκ τῆς κοιλάδος Χεβρών .
ἐκπεριθέοντι δὲ τὴν ἔρημον , ἔφη τις περιτυχὼν ἐφ ὅτῳ τε ἥκοι , καὶ ὅποι ποτὲ , καὶ ἐπὶ τίνας ἴεται 0 .
ὁ δὲ πρὸς ταῦτα εὐθύς 0 ·
τοὺς ἀδελφούς μου ζητῶ , ἀπάγγειλόν μοι ποῦ βόσκουσιν .
Εἶπε δὲ αὐτῷ , φησὶν , ὁ ἄνθρωπος , ἀπήρκασιν ἐντεῦθεν .
ἥκουσα γὰρ αὐτῶν λεγόντων ·
πορευθῶμεν εἰς Δοθαΐμ .
Οὗ καὶ ἀφιγμένος , ἀδοκήτως ἐπεβουλεύετο .
ἐπὶ καιροῦ γὰρ ὥσπερ ὁ φθόνος τὸ πάλαι δοκοῦν εἰργάζετο 0 .
διαχρήσασθαι μὲν οὖν εἰς ἅπαν ἐπεθύμουν αὐτὸν οἱ ἀπὸ Βάλλας τε καὶ Ζελφᾶς τῶν θεραπαινῶν ·
ἔφασκον γάρ ·
ἰδοὺ ὁ ἐνυπνιαστὴς ἐκεῖνος ἔρχεται .
νῦν οὖν δεῦτε , ἀποκτείνωμεν αὐτὸν , καὶ ῥίψωμεν αὐτὸν ἐφ ἕνα τῶν λάκκων , καὶ ἐροῦμεν ·
θηρίον πονηρὸν κατέφαγεν αὐτόν ·
καὶ ὀψόμεθα τί ἔσται τὰ ἐνύπνια αὐτοῦ .
ἀκούσας δὲ Ῥουβεὶμ , ἐξείλετο αὐτὸν ἐκ τῶν χειρῶν αὐτῶν , λέγων Οὐ πατάξομεν αὐτὸν εἰς ψυχήν .
Εἶπε δὲ αὐτοῖς Ῥουβείμ ·
μὴ ἐκχέητε αἷμα , ἐμβά  λ  λετε αὐτὸν εἰς ἕνα τῶν λάκκων τούτων τῶν ἐν τῇ ἐρήμῳ , χεῖρα δὲ μὴ ἐπενέγκητε αὐτῷ .
Εἶπε δὲ οὕτως , ὅπως ἐξέληται αὐτὸν ἐκ τῶν χειρῶν αὐτῶν , καὶ ἀποδῷ αὐτὸν τῷ πατρὶ αὐτοῦ .
τὸν χιτῶνα δὴ οὖν ἀφελόμενοι τὸν ποικίλον 0 .
καθίεσαν εἰς λάκκον οὐ τεθνεῶτα τὸν Ἰωσὴφ , πλὴν ὡς τεθνηξόμενον καὶ οὐκ εἰς μακράν .